Република Србија

Општина Ивањица

Општинска управа

Број: 002561680 2025 05158 004 002 112 006 04 003

Датум 13.6.2025. године

На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Општинска управа општине Ивањица, оглашава

**ИНТЕРНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У** **ОПШТИНСКОЈ УПРАВИ ОПШТИНЕ ИВАЊИЦА**

|  |
| --- |
| **РАДНО МЕСТО Послови у области спорта и сарадње на пословима локалног економског развоја** |

**I Орган/служба/организација у ком/којој се радно место попуњава:**

Општинска управа општине Ивањица, Одељењу за локални економски развој, инвестиције и грађевинске послове, у Ивањици, ул. Венијамина Маринковића бр.1.

**II Радно место које се попуњава:**

Радно место **Послови у области спорта и сарадње на пословима локалног економског развоја** у Одељењу за локални економски развој, инвестиције и грађевинске послове, извршилаца 1 у звању млађи саветник

**III Опис послова радног места:** обавља послове у области спорта који су у надлежности општине; прати и усмерава рад спортских клубова и територијалног спортског савеза и осталих организација у обаласти спорта, прикупља и евидентира податке везане за област спорта; прати и спроводи прописе из области спорта; планира развој и прати остваривање активности у области спорта кроз израду, спровођење, праћење, извештавање и вредновање програма развоја спорта; припрема нацрт финансијског плана у поступку доношења одлуке о буџету и прати његово извршење; прати реализацију усвојених програма и финансијских планова буџетских корисника и корисника који средства из буџета реализују у оквиру програма и пројеката од јавног интереса у области спорта; израђује информативне и друге материјале о стању развоја спорта, школског спорта и осталих области спорта, стању спортских објеката и спортских клубова; учествује у поступку за додељивање средства за финансирање, односно суфинансирање спортских програма који се финансирају из буџета; уређује и води евиденцију у области спорта од значаја за општину; прати наменско трошење средстава у овој области; контролише и оверава тачност књиговодствених исправа на основу којих се подносе захтеви за плаћање одељењу надлежном за финансије; врши контролу плана буџета с аспекта одобравања и корекције преузетих обавеза; обавља послове у вези са задужбинама и фондацијама чији је оснивач локална самоуправа; Учествује у формирању базе података из области привреде, пољоприврде заштите животне средине и људских ресурса; учествује у припреми програма обуке и организације обуке за различите категорије корисника, у области привреде, предузетништава, заштите животне средине, иноватосрства и проналазаштва; учествује у припреми и изради апликација приоритених пројеката и развојних програма; учествује у организацији кампања за информиасање јавности о значају нових инвестиционих улагања; обавља и друге послове по налогу начелника Општинске управе и руководиоца Одељења

**IV** **Услови за рад на радном месту**:

1. Стечено високо образовање из образовно научног поља друштвено-хуманистичких наука, област физичко васпитање и спорт, на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
2. најмање једна година радног искуства у струци или пет година проведених у радном односу у органу, сужби или организацији које је основао надлежни орган јединице локалне самоуправе или аутономне покрајине;
3. држављанство Републике Србије;
4. пунолетство;
5. да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа
6. да лице није правноснажно осуђивано на безусловну казну затвора од најмање шест месеци
7. потребне компетенције за обављање послова радног места.

Положен стручни испит за рад у државним органима не представља услов нити предност за заснивање радног односа на радном месту за које је расписан јавни конкурс.

**V Место рада:**

Ивањица, ул. Венијамина Маринковића бр. 1.

**VI Компетенције које се проверавају у изборном поступку:**

У изборном поступку се проверавају посебне функционалне компетенције и мотивација за рад на радном месту.

**VII Поступак и начин провере компетенција:**

1. Провера посебних функционалних компетенција:
   1. Посебна функционална компетенција у одређеној области рада: стручно -оперативни послови и послови управљања програмима и пројектима – вршиће се писмено, путем симулације
   2. Посебна функционална компетенција за радно место (планска документа): познавање Статута општине Ивањица, Одлуке о финансирању или суфинансирању потреба и интереса грађана у области спорта из буџета општине Ивањица – вршиће се усмено, путем усмене симулације.
   3. Посебна функционална компетенција за радно место (прописи из делокруга радног места): Познавање Закона о локалној самоуправи, Закона о финансирању локалне самоуправе и Закона о спорту– вршиће се писмено, путем усмене симулације.
2. Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).

**VIII Право учешћа на интерном конкурсу:**

На интерном конкурсу могу да учествују службеници запослени на неодређено време у свим органима, службама и организацијама из члана 1. ст. 1. и 2. Закона о запосленима у аутономним покрајинама и јединицама локалне самоуправе општине Ивањица.

Право учешћа на интерном конкурсу имају службеници у звању млађи саветник или службеници који испуњавају услове за напредовање у звање млађи саветник.

**IX Пријава на интерни конкурс** **врши се на прописаном обрасцу пријаве**

Образац пријаве на овај конкурс доступан је на интернет презентацији општине Ивањица или га лица у штампаном облику могу преузети у канцеларији број 31 Општине Ивањица.

Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве путем телефона и имејл адресе.

**X Рок за подношење пријаве**

Рок за подношење пријаве на интерни конкурс је 8 дана и почиње да тече од 13.6.2025. године и истиче 23.6.2025. године.

**XI Адреса на коју се подноси пријава за интерни конкурс**:

Општинска управа општине Ивањица, у Ивањици, ул. Венијамина Маринковића бр.1, са назнаком: „за интерни конкурс”.

**XII Докази који се достављају током изборног поступка**

- фотокопија или очитана лична карта;

- оригинал или оверена фотокопија уверењa о држављанству;

- оригинал или оверена фотокопија извода из матичне књиге рођених;

- оверена фотокопија дипломе или уверења о стеченом високом образовању, којима се потврђује стручна спрема;

- оригинал или оверена фотокопија доказа о положеном државном стручном испиту (кандидат са положеним правосудним испитом уместо уверења о положеном државном стручном испиту подноси оригинал или оверену фотокопија уверења о положеном правосудном испиту);

- оригинал или оверена фотокопија доказа о радним искуству у струци (радна књижица, потврде, решења или други акти из којих се види на којим пословима и са којом стручном спремом је стечено радно искуство);

- оригинал или оверена фотокопија уверења полицијске управе да кандидат није осуђиван на безусловну казну затвора од најмање шест месеци;

- оригинал или оверена фотокопија потврде или уверења послодавца да кандидату раније није престајао радни однос у државном органу, односно у органу аутономне покрајине или јединице локалне самоуправе због теже повреде дужности из радног односа (достављају само они кандидати који су радили у државном органу, односно у органу аутономне покрајине или јединице локалне самоуправе),

- оригинал или оверена фотокопија решења о распоређивању или решење да је службеник нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена**: Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентично тумачење, 2/23 одлука УС), за кандидате прибавља:

1. доказ о положеном државном стручном испиту за рад у државним органима / доказ о положеном правосудном испиту
2. да лице није правноснажно осуђивано на безусловну казну затвора од најмање шест месеци

Потребно је да учесник конкурса у обрасцу пријаве, у делу Изјава\*, заокружи на који начин жели да се овај податак прибави из службене евиденције.

**XIV** **Место, дан и време када ће се спровести изборни поступак**:

Изборни поступак ће се спроводити почев од 25.6.2025. године, са почетком у 12 часова, у Општинској управи општине Ивањица, ул. Венијамина Маринковића бр.1, о чему ће кандидати бити обавештени путем телефона и имејл адресе.

**XV Лице које је задужено за давање обавештења о интерном конкурсу:** Владислав Ивковић,телефон: 0658911592.

**Линк ка обрасцу пријаве за ово радно место** [**https://ivanjica.gov.rs/**](https://ivanjica.gov.rs/)

**\*** Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли Општине Ивањица и на веб презентацији https://ivanjica.gov.rs/

Н А Ч Е Л Н И К

Бојана Главинић